**РЕПУБЛИКА СРБИЈА**

**ОПШТИНА РАЧА**

**ОПШТИНСКО ВЕЋЕ**

**Број:46-72/2024-II-01**

**Датум:28.05.2024. године.**

На основу члана 46. ставa 1. тачкe 1) Закона о локалној самоуправи („Службени гласник Републике Србије“, број 129/07, 83/14 - др. закон, 101/16 – др. закон, 47/2018 и 111/2021-др. закон), члана 71. ставa 1. тачкe 1) Статута општине Рача ("Сл. гласник општине Рача", број 3/2019 ) и члана 2. ставa 1. тачкe 1) Пословника о раду Општинског већа ("Сл. гласник општине Рача", број 22/20 и 8/22), а у вези са чланом 26. ставом 1. тачком 3) Закона о јавној својини ("Службени гласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020) и члана 18. Одлуке прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021), Општинско веће општине Рача, на седници одржаној дана 28.05.2024. годинe, утврдило је предлог:

**О Д Л У К Е**

**О ПОКРЕТАЊУ ПОСТУПКА ПРИБАВЉАЊА НЕПОКРЕТНОСТИ У ЈАВНУ СВОЈИНУ ОПШТИНЕ РАЧА**

**Члан 1.**

**ПОКРЕЋЕ СЕ** поступакприбављања непокретности у јавну својину општине Рача и то:

* кп.бр. **135/1 КО Војиновац**, укупне површине **8228 м2**,**број дела: 1**- у површини од 88 м2, врста земљишта: грађевинско земљиште изван грађевинског подручја, по култури земљиште под зградом и другим објектом, начин коришћења и назив објекта: помоћна зграда – продавница, **број дела: 2** - земљиште у грађевинском подручју, по култури њива 4. класе у површини од 8140 м2, уписана у ЛН број 125 КО Војиновац, која се налази у у јавној својини Републике Србије са уделом 1/1, непосредном погодбом, без накнаде.

**Члан 2.**

Непокретност из члана 1. ове Одлуке прибавља се из јавне својине Републике Србије, непосредном погодбом, без накнаде, а све у циљу решавања имовинско правних односа Месне заједнице Мало Крчмаре, за насељено место Мало Крчмаре и Војиновац и озакоњења објекта на предметној парцели.

**Члан 3.**

Напред наведена катастарска парцела налази се у границама Просторног плана општине Рача („Службени гласник општине Рача“, бр. 5/12) и према Информацији о локацији представља грађевинско земљиште - постојеће изграђено.

Обзиром да се предметна парцела налази у јавној својини Републике Србије, потребно је извршити пренос права јавне својине са Републике Србије на општину Рача, без накнаде, како би Општина Рача решила имовинско правне односа Месне заједнице Мало Крчмаре, за насељено место Мало Крчмаре и Војиновац и озакоњења објекта на предметној парцел

**Члан 4.**

Одлука ступа на снагу даном доношења.

**Образложење**

Чланом 26. ставом 1. тачком 3) Закона о јавној својини( "Службенигласник РС", број 72/11, 88/13, 105/14, 104/2016-други закон, 108/2016 и 113/2017, 95/2018 и 153/2020) располагањем стварима у јавној својини сматра се и пренос права јавне својине на другог носиоца јавне својине (са накнадом или без њез накнаде) укључујући и размену.

Одлуку да се непокретност прибави или отуђи из јавне својине Општине непосредном погодбом или испод тржишне цене, односно без накнаде, под условима прописаним овом одлуком, доноси Скупштина општине.

Предлог Одлуке о прибављању непокретности у јавну својину Општине, односно отуђењу непокретности из јавне својине Општине путем непосредне погодбе, испод тржишне цене или без накнаде, утврђује Општинско веће.

Прибављање предметне непокретности у јавну својину општине Рача, потребно је извршити како би општина Рача преузела обавезу решавања имовинско правних односа Месне заједнице Мало Крчмаре, за насељено место Мало Крчмаре и Војиновац и озакоњења објекта на предметној парцели.

На основу свега изнетог доноси се одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**П Р Е Д С Е Д Н И К**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

Бранко Радосављевић

**Доставити:**

1. Скупштини општине Рача;
2. Архиви.