**РЕПУБЛИКА СРБИЈА**

**ОПШТИНА РАЧА-ОПШТИНСКО ВЕЋЕ**

**Број: 46-83/2024-II-01**

**Датум: 19.06.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр. 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 100. Закон о планирању и изградњи („Службени гласник РС“, број 72/2009, 81/2009-испр.,64/2010-одлука УС, 24/2011, 121/2012,42/2013-одлука УС, 50/2013-одлука УС и 98/2013-одлука УС, 132/2014 145/2014, 83/2018, 31/2019, 37/2019-др. Закон, 9/2020, 52/2021 и 62/2023), чл. 26. ст. 1. тачкoм 4) Закона о јавној својини ( „Службени гласник РС“, број број 72/2011, 88/2013, 105/2014, 104/2016-други закон, 108/2016 и 113/2017, 95/2018 и 153/2020), чланом 3. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима надметања и прикупљања писмених понуда („Службени гласник РС“, број 16/2018 и 79/23), чланом 7. ст. 2., чланом 16. и чланом 18. Одлуке о прибављању, располагању,управљању и коришћењу ствари у јавној својини општине Рача („Службени гласник општине Рача“, број 3/2021), чланом 66. и чланом 67. Одлуке о грађевинском земљишту („Службени гласник општине Рача“, број 3/2021) Општинско веће општине Рача, на седници одржаној дана 19.06.2024. године, утврдило је предлог:

**ОДЛУКЕ**

**О ПОКРЕТАЊУ ПОСТУПКА ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ РАЧА ПУТЕМ НЕПОСРЕДНЕ ПОГОДБЕ**

**Члан 1.**

**ПОКРЕЋЕ СЕ** поступак отуђења непокретности из јавне својине општине Рача непосредном погодбом и то:

- **кп.бр. 398/9 КО Рача**, улица Карађорђева,у површини од 34 м2, по врсти земљишта – градско грађевинско земљиште, по култури земљиште уз зграду и други објекат, која се налази у оквиру Плана генералне регулације градског насеља Рача („Службени гласник општине Рача“, број 11/12 и 14/15) и Плана детаљне регулације зоне „Центар“ у Рачи („Службени гласник општине Рача“, бр. 6/22), по намени земљишта: површина за остале намене, по намени површине: стамбено пословна зона – линијски центар (Подцелина II, блок II.1.), уписана у лист непокретности број 1201 КО Рача, у јавној својини општине Рача, са уделом 1/1;

- **кп.бр. 396/9 КО Рача**, улица Карађорђева,у површини од 16 м2, по врсти земљишта – градско грађевинско земљиште, по култури земљиште уз зграду и други објекат,која се налази у оквиру Плана генералне регулације градског насеља Рача („Службени гласник општине Рача“, број 11/12 и 14/15) и Плана детаљне регулације зоне „Центар“ у Рачи („Службени гласник општине Рача“, бр. 6/22), по намени земљишта: површина за остале намене, по намени површине: стамбено пословна зона – линијски центар (Подцелина II, блок II.1.), уписана у лист непокретности број 1201 КО Рача, у јавној својини општине Рача, са уделом 1/1;

- **кп.бр.398/7 КО Рача**, улица Карађорђева,у површини од 8 м2, по врсти земљишта – градско грађевинско земљиште, по култури земљиште уз зграду и други објекат,која се налази у оквиру Плана генералне регулације градског насеља Рача („Службени гласник општине Рача“, број 11/12 и 14/15) и Плана детаљне регулације зоне „Центар“ у Рачи („Службени гласник општине Рача“, бр. 6/22), по намени земљишта: површина за остале намене, по намени површине: стамбено пословна зона – линијски центар (Подцелина II, блок II.1.), уписана у лист непокретности број 1201 КО Рача, у јавној својини општине Рача, са уделом 1/1;

**Члан 2.**

Вредност предметних непокретностти биће одређена на основу просечне тржишне вредности непокретности, утврђене од стрне судског Вешака из области грађевинарства.

**Члан 3.**

Поступак непосредне погодбеспровешће Комисија за спровођење поступка прибављања у јавну својину, отуђења непокретности из јавне својине и давања у закуп ствари у јавној својини општине Рача и прибављања и отуђења грађевинског земљишта.

Комисија ће након утврђивања тржишне вредности непокретности, одредити време и место постизања споразума међу странкама, учесницима у поступку непосредне погодбе и прецизирати све елементе за отуђење предметне непокретности у складу са позитивним прописима који регулишу област располагања јавном својином.

**Члан 4.**

Уговор о отуђењу грађевинског земљишта између уговорних страна закључиће се након коначности Решења Скупштине општине Рача, којим ће се прецизирати сви услови, начин и рок плаћања купопродајне цене за отуђење непокретности.

**Члан 5.**

Ова одлука ступа на снагу даном доношења.

***Образложење***

Општинској управи општине Рача, обратио се Дарко Стевановић из Вишевца, за куповину следећих парцела: **кп.бр. 398/9**, **кп.бр.396/9** и **кп.бр.398/7**, све у **КО Рача**, у улици Карађорђевој, уписане у л.н. број 1201 КО Рача, које се налазе у јавној својини општине Рача, са уделом 1/1, како би регулисао имовинско – правне односе,у циљу озакоњењасвог објекта који се налази на наведеним парцела.

Увидом у Информацију о локацији издату од стране Одељења за изградњу, урбанизам и локални економски развој инт.бр. 353-33/2024-IV-02, од дана 09.05.2024. године, предметнекатастарске парцеле налазесе у обухвату Плана генералне регулације градског насеља Рача („Службени гласник општине Рача, бр. 11/12 и 14/15) и Плана детаљне регулационе зоне „Центар“ у Рачи („Службени гласник општине Рача, бр. 6/22) по намени земљишта представљају површину за остале намене, а по намени површине све три катастарске парцеле представљају стамбено – пословну зону – линијски центар (Подцелина II, блок II.1.).

Након тога, Начелник Општинске Управе општине Рача, обратио се дана 10.05.2024. године Општинском правобранилаштву захтевом за изјашњење о основаности захтева за отуђење поменутих парцела, путем непосредне погодбе, а дана 30.05.2024. године Општинско правобранилаштво донело је Мишљење о основаности захтева.

На основу свега наведеног, донета је одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**П Р Е Д С Е Д Н И К**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Одлуку доставити:**

* Скупштини општине Рача;
* a/a.