**РЕПУБЛИКА СРБИЈА**

**ОПШТИНА РАЧА-ОПШТИНСКО ВЕЋЕ**

**Број:46-86/2024-II-01**

**Датум:19.06.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 99. ставом 12. Закона о планирању и изградњи („Сл. гласник РС“, бр. 72/2009, 81/2009 – испр., 64/2010- одлука УС, 24/2011, 121/12, 42/13- одлука УС, 50/13 – одлука УС, 98/13 – одлука УС, 132/14, 145/2014, 83/2018, 31/2019, 37/2019 – др. закон, 9/2020, 52/2021 и 62/2023), чланом 26. ставом 1. тачком 3) Закона о јавнојсвојини ( "Службенигласник РС", број 72/2011, 88/2013, 105/2014, 104/2016-други закон, 108/2016 и 113/2017, 95/2018 и 153/2020), чланом 3. ставом 1. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гласник РС“, број 16/2018 и 79/2023), чланом 18. Одлуке прибављању, располагању, управљању и коришћењу ствари у јавној својини општине Рача („Службени гласник општине Рача“, број 3/2021), члановим 84. и 85. Одлуке о грађевинском земљишту („Сл. гласник општине Рача“, број 3/2021), Сагласности Јавног водопривредног предузећа „Србијаводе“ Београд – Водопривредног центра „Морава“ Ниш број 46-1104/22- IV-00 од 07.02.2023. године и Закључка Владе Републике Србије 05 број:464-3453/2024 од 25.04.2024. године, Општинско веће општине Рача, на седници одржаној дана 19.06.2024. године, утврдило је предлог:

**РЕШЕЊА**

**О ПРИБАВЉАЊУ НЕПОКРЕТНОСТИ У ЈАВНУ СВОЈИНУ ОПШТИНЕ РАЧА**

**I ПРИБАВЉА СЕ** у јавну својину општине Рача следећа непокретност:

* Кп.бр. **268/1 КО Рача**,општина Рача, уписана у ЛН број 1421 КО Рача, површине 464 м2, земљиште у грађевинском подручју, по култури поток,преносом са Републике Србије, непосредном погодбом, без накнаде.

**II**Непокретност из става 1. овог Решења прибавља се из јавне својине Републике Србије, непосредном погодбом, без накнаде, а све у циљу спровођења Урбанистичког пројекта за реконструкцију школске зграде.

**III**На основу овог Решења, закључиће се Уговор о преносу права својине на катастарској парцели наведеној у ставу 1. овог Решења, без накнаде између Републике Србије, односно Републичке дирекције за имовину и општине Рача.

**IV** Овлашћује се Председник општине Рача, да закључи Уговор о преносу права својине у име општине Рача.

**V** Решење ступа на снагу даном доношења.

***О б р а з л о ж е њ е***

Скупштина општине Рача, на седници одржаној 01.03.2023. године, донела је Одлуку о покретању поступка преноса права јавне својине на другог носиоца права јавне својине, без накнаде број 020-14/2023-I-01, а у вези кп.бр268/1 КО Рача - на којој право својине има Република Србија.

Општина Рача је на основу горе поменуте Одлуке покренула поступак прибављања исте у јавну својину код надлежне Републичке дирекције за имовину Републике Србије, како би иста спровела поступак преноса права јавне својине са Републике Србије на општину Рача.

Влада Републике Србије на основу целокупне достављене документације је донела Закључак о отуђењу из јавне својине Републике Србије, непокретности – грађевинског земљишта (КО Рача), преносом права јавне својине са Републике Србије на општину Рача, у циљу спровођења Урбанистичког пројекта за реконструкцију школске зграде број 05 Број: 464-3453/2024 од 25. априла 2024 године.

По основу свега наведеног, доноси се Решење као у диспозитиву.

**ОПШТИНСКО ВЕЋЕ ОПШТИНЕ РАЧА**

**П Р Е Д С Е Д Н И К**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Одлуку доставити:**

* Скупштини општине Рача;
* a/a.