**З А П И С Н И К**

**са 6. седнице Скупштине општине Рача**

**одржане дана 09.05.2024.године**

**Председник Скупштине, Ненад Савковић:** Добар дан поштовани одборници. Отварам 6. седницу Скупштине општине Рача, дана 09.05.2024. године са почетком у 10:00 часова и позивам Секретара Скупштине општине Рача да прозове присутне, како би утврдили кворум.

**Секретар Скупштине, Марија Стевановић:** Горан Јевтић није присутан, Ненад Савковић присутан, Тамара Живуловић није присутна, Милица Обрадовић присутна, Зорица Милошевић присутна, Горан Деспотовић присутан, Срђан Марковић присутан, Дејан Живковић присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић присутан, Славиша Сретеновић није присутан, Гордана Милићевић присутна, Марија Тодоровић присутна, Радослав Рафаиловић присутан, Бранислав Милутиновић присутан, Слађана Срећковић присутна, Петар Миладиновић није присутан, Иван Станојевић није присутан,Горан Миленовић није присутан, Радослав Радојичић присутан, Зоран Владисављевић присутан, Дијана Гарабиновић Спасић присутна, Аница Благојевић присутна, Аница је кандидат за одборника, Драган Матић такође кандидат за одборника, присутан.

**Секретар Скупштине, Марија Стевановић:** Присутно је 19 одборника и 2 кандидата за одборнике.

**Председник Скупштине, Ненад Савковић:** Констатујем да је седници присутвује 19 одборника и 2 кандидата за одборнике, тако да имамо кворум за пуноправан рад и одлучивање.

**Председник Скупштине, Ненад Савковић:** У материјалу за ову седницу вам је достављен записник са 5. седнице Скупштине општине Рача која је одржана 12.04.2024.године. Да ли има примедби на записник са 5. седнице Скупштине општине Рача? Уколико нема, стављам на гласање записник са 5. седнице Скупштине општине Рача. Ко је за усвајање записника са 5. седнице, против, уздржаних нема?

**Председник Скупштине, Ненад Савковић:** Записник је усвојен са 21 гласом ЗА, није било против и није било уздржаних.

**Председник Скупштине,Ненад Савковић:** У материјалу за данашњу седницу је достављен предложени дневни ред који гласи овако:

**Д Н Е В Н И Р Е Д**

1. Доношење Одлуке о потврђивању мандата одборника Скупштине општине Рача – Аници Благојевић из Доњих Јарушица;
2. Доношење Одлуке о потврђивању мандата одборника Скупштине општине Рача – Драгану Матићу из Поповића;
3. Разматрање предлога Одлуке о давању сагласности за деобу катастарских парцела у циљу издвајања површине јавног од осталог земљишта и отуђења непокретности из јавне својине општине Рача непосредном погодбом;
4. Разматрање предлога Одлуке o усвајању Стратегије развоја урбаног подручја града Крагујевца и општина Аранђеловац, Баточина, Кнић, Лапово, Рача и Топола;
5. Разматрање предлога Оперативног плана за одбрану од поплава за воде II реда на територији општине Рача за 2024. годину;
6. Разматрање предлога Одлуке о усвајању предлога Извештаја о раду Штаба за ванредне ситуације општине Рача за период 01.01.-31.12.2023. године;
7. Разматрање предлога Локалног плана запошљавања општине Рача за период од 2024. до 2026. године;
8. Разно.

**Председник Скупштине, Ненад Савковић:** Да ли неко има предлог измене, допуне дневног реда? Уколико не, стављам на гласање. Ко је за, против, уздржаних?

**Председник Скупштине, Ненад Савковић:** Констатујем да је дневни ред усвојен са 21 гласом ЗА, није било против и није било уздржаних.

***Т о к с е д н и ц е:***

**ТАЧКА 1:** **Доношење Одлуке о потврђивању мандата одборника Скупштине општине Рача – Аници Благојевић из Доњих Јарушица;**

**Председник Скупштине, Ненад Савковић:** На претходној 5. седници Скупштине општине Рача која је одржана дана 12.04.2024. године одборник Борко Петровић из Раче је поднео усмену оставку. На истој седници, Скупштина општине Рача, донела је Одлуку о престанку мандата одборника у Скупштини општине Рача, број: 020-70/2024-I-01, којом је констатовано да је Борку Петровићу из Раче, изабраном за одборника Скупштине општине Рача са Изборне листе АЛЕКСАНДАР ВУЧИЋ -Рача не сме да стане, престао мандат одборника пре истека времена на које је изабран, због подношења усмене оставке. Скупштина општине Рача је у складу са чланом 72. став 1. Законом о локалним изборима („Службени гласник РС“, бр. 14/2022), дана 12.04.2024. године упутила Општинској изборној комисији општине Рача захтев за попуњавање упражњеног одборничког места у Скупштини Општине Рача. На основу члана 72. и члана 73. Закона о локалним изборима, Општинска изборна комисија општине Рача је, на седници одржаној дана 12.04.2024. године, донела Решење број: 013-33/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то Аници Благојевић из Доњих Јарушица, рођеној 1991. године, дипломираном економисти, са Изборне листе АЛЕКСАНДАР ВУЧИЋ -Рача не сме да стане. Такође, Општинска изборна комисија општине Рача је издала Уверење о избору за новог одборика Скупштине општине Рача-Аницу Благојевић.

**Председника Скупштине, Ненад Савковић:** На основу члана 81. Пословника о раду Скупштине општине Рача ("Службени гласник општине Рача" број 6/08), Мандатно-имунитетска комисија Скупштине општине Рача, на седници одржаној дана 18.04.2024. године, је разматрајући законске услове за доношење Одлуке о потврђивању мандата новом одборнику у Скупштини општине Рача, утврђујући да ли су подаци из Уверења о избору за одборника Скупштине Општине Рача истоветни са подацима из Решења Општинске изборне комисије општине Рача о додели мандата кандидату за одборника, закључила да су се у складу са члановима 72. и 73. Закона о локалним изборима ("Сл. гласник РС", број 14/22), створили законски услови за потврђивање мандата новом одборнику, те је донела Закључак за новог одборника број: 013-35/2024-I-01 и сачинила Извештај којим предлаже да Скупштина општине Рача потврди мандат следећем кандидату за одборника: и то Аници Благојевић из Доњих Јарушица, рођеној 1991. године, дипломираном економисти, са Изборне листе АЛЕКСАНДАР ВУЧИЋ -Рача не сме да стане.

**Председник Скупштине, Ненад Савковић:** Да ли неко жели реч по овој тачки дневног реда? Отварам расправу. Нема дискутаната. Стављам на гласањепредлог да се потврди мандат одборника Скупштине општине Рача Аници Благојевић, рођеној 1991. године, из Доњих Јарушица, дипломираном економисти, са Изборне листе АЛЕКСАНДАР ВУЧИЋ -Рача не сме да стане, изабраној на изборима одржаним дана 17. децембра 2023. године.

**Председник Скупштине, Ненад Савковић:** Ко је за, против, уздржаних? Нема.

**Председник Скупштине, Ненад Савковић:** Констатујем да је предлог усвојен са 21. гласом „ЗА“, није билопротив и није било уздржаних**.**

**ТАЧКА 2: Доношење Одлуке о потврђивању мандата одборника Скупштине општине Рача – Драгану Матићу из Поповића;**

**Председник Скупштине, Ненад Савковић:** На претходној седници Скупштине Општине Рача која је одржана дана 12.04.2024. године одборник Душан Ђоковић из Раче је поднео усмену оставку. На истој седници, Скупштина општине Рача, донела је Одлуку о престанку мандата одборника у Скупштини општине Рача, број:020-71/2024-I-01, којом је констатовано да је Душану Ђоковићу из Раче, изабраном за одборника Скупштине општине Рача са Изборне листе ИВИЦА ДАЧИЋ- ПРЕМИЈЕР СРБИЈЕ, престао мандат одборника пре истека времена на које је изабран, због подношења усмене оставке. Скупштина општине Рача је у складу са чланом 72. став 1. Законом о локалним изборима („Сл. гласник РС“, бр. 14/2022), дана 12.04.2024. године упутила Општинској изборној комисији општине Рача Захтев за попуњавање упражњеног одборничког места у Скупштини Општине Рача. На основу члана 72. и члана 73. Закона о локалним изборима, Општинска изборна комисија општине Рача је, на седници одржаној дана 12.04.2024. године, донела Решење број: 013-34/2024-I-04, којим је мандат одборника доделила првом следећем кандидату исте политичке странке са изборне листе којем није био додељен мандат одборника и то Драгану Матићу из Поповића, рођеном 1951. године, пензионеру,са Изборне листе ИВИЦА ДАЧИЋ- ПРЕМИЈЕР СРБИЈЕ. Такође, Општинска изборна комисија општине Рача је издала Уверења о избору за новог одборика Скупштине општине Рача.

**Председник Скупштине, Ненад Савковић:** На основу члана 81. Пословника о раду Скупштине општине Рача ("Службени гласник општине Рача" број 6/08), Мандатно-имунитетска комисија Скупштине општине Рача, на седници одржаној дана 18.04.2024. године, је разматрајући законске услове за доношење Одлуке о потврђивању мандата новом одборнику у Скупштини општине Рача, утврђујући да ли су подаци из Уверења о избору за одборника Скупштине Општине Рача истоветни са подацима из Решења Општинске изборне комисије општине Рача о додели мандата кандидату за одборника, закључила да су се у складу са члановима 72. и 73. Закона о локалним изборима ("Сл. гласник РС", број 14/22), створили законски услови за потврђивање мандата новом одборнику те је донела Закључак за новог одборника бр. 013-36/2024-I-01 и сачинила Извештај којим предлаже да Скупштина Општине Рача потврди мандат следећем кандидату за одборника: Драгану Матићу, рођеном 1951. године, пензионеру, из Поповића, са Изборне листе ИВИЦА ДАЧИЋ- ПРЕМИЈЕР СРБИЈЕ.

**Председни Скупштине, Ненад Савковић:** Да ли неко жели реч? Уколико не, стављам на гласање 2. тачку дневног реда. Ко је за, против, уздржаних? Нема.

**Председник Скупштине, Ненад Савковић:** Констатујем да је 2. тачка дневног реда усвојена са 21 гласом „ЗА“, није билопротив и није било уздржаних**.**

**Председник Скупштине, Ненад Савковић:** Пре наставка седнице позивам одборникe Аницу Благојевић и Драгана Матића којима су сада потврђени мандати да положе заклетву.

**Секретар Скупштине, Марија Стевановић:** Замолићу сада одборнике којима је потврђен мандат да устану и да понављају текст заклетве за мном:

***"Заклињем се да ћу се у раду Скупштине општине Рача придржавати Устава, Закона и Статута општине Рача и да ћу часно и непристрасно вршити дужност одборника руководећи се интересима грађана".***

**Секретар Скупштине, Марија Стевановић:** Честитам Вам на потврђеним мандатима.

**Председник Скупштине, Ненад Савковић:** Можете да потпишете заклетве.

**Председник Скупштине, Ненад Савковић:** Настављамо даље рад по тачкама дневног реда.

**ТАЧКА 3. Разматрање предлога Одлуке о давању сагласности за деобу катастарских парцела у циљу издвајања површине јавног од осталог земљишта и отуђења непокретности из јавне својине општине Рача непосредном погодбом;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине општине Рача разматрали су и усвојили овај предлог.

**Јована Бетулић, известилац:** Добар дан. Општинској управи општине Рача обратио се Слободан Миловановић из Ђурђева, власник парцела 574/2 и 573 обе у катастарској општини Рача, са захтевом за куповину парцеле 574/3, КО Рача, у површини од 150м2, која се налази између његових парцела, и која је у јавној својини општине Рача са уделом 1/1 како би формирао јединствену парцелу у склопу хотела Шумадија за потребе паркинг простора, који је неопходан за пословање хотела. Након тога Агенција за геодетске услуге „Гео-тим –кључ“ из Смедеревске Паланке израдила је пројекат геодетског обележавања и формиране су две нове парцеле 574/6 КО Рача која је предвиђена за отуђењење непосредном погодбом у површини од 147м2 и 574/ 5 КО Рача у површини од 3м2 које остају у власништву општине Рача. Вредност предметне непокретности биће одређена на основу вештачења вештака грађевинске струке.

**Председник Скупштине, Ненад Савковић:** Отварам расправу по овој тачки дневног реда. Да ли има питања? Нема дискутаната. Стављам на гласање ову тачку дневног реда, ко је за, против,уздржаних нема.

**Председник Скупштине, Ненад Савковић:** Констатујем да је предлог усвојен са 21. гласом „ЗА“, није било „против“ и није било „уздржаних“.

**ТАЧКА 4: Разматрање предлога Одлуке o усвајању Стратегије развоја урбаног подручја града Крагујевца и општина Аранђеловац, Баточина, Кнић, Лапово, Рача и Топола;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, као и Савет за урбанизам, стамбено-комуналне делатности и заштиту животне средине Скупштине општине Рача разматрали су и усвојили овај предлог. Изволи.

**Драгана Антонијевић, Известилац:** Захваљујем Председниче. Добар дан поштовани одборници. Скупштина општине Рача је дана 28.06.2022.године донела Одлуку број:020-01-I-01 о приступању изради Стратегије развојаурбаног подручја за град Крагујевц и општине Аранђеловац, Баточина, Кнић, Лапово, Рача и Топола. Израду Стратегије финансирана је из програма Европске уније за локални економски развој ЕУ-Про-Плус, а спровела је канцеларија Уједињених нација за пројектне услуге УНОПС. Документе израдила Радна група за израду Стратегије развоја урбаног подручја коју су чинили сви представници свих јединица Локалне смоуправе, које су наведене у овом документу и експертски тим програма ЕУ-Про-Плус. Нацрт Стратегије је прошао јавну расправу коју је спровело Општинско Веће Општине Рача у периоду од 16.10.2023.године - 06.11.2023.године. Јавна презентација нацрта документа одржана је у општини Рача у скупштинској сали, дана 20.10.2023.године. Оно што је за нас интересантно то је оно што је дефинисано као приоритетна подручна интервенција за општину Рача. Препознате су социјалне иновације и културни туризам, а од пројеката неки који су најзначајнији то је валоризација културног наслеђа Шумадије и формирање јединствене туристичке понуде, тематске руте путевима Вожда Карађорђа, презирање територије кроз помоћ манифестиционог туризма и интеграциони транспорт. Још да кажем да документ садржи и преглед различитих извора финансирања како домаћих тако и међународних, и да је документ у складу са Стратегијом одрживог урбаног развоја Републике Србије до 2030.године. Хвала.

**Председник Скупштине, Ненад Савковић:** Хвала Драгана. Отварам дискусију по овој тачки дневног реда. Да ли неко жели реч? Уколико нема дискутаната, стављам на гласање овај предлог. Ко је за, против,уздржаних нема.

**Председник Скупштине, Ненад Савковић:** Констатујем да је предлог усвојен са 21 гласом „ЗА“, није било „против“ и није било „уздржаних.

**ТАЧКА 5: Разматрање предлога Оперативног плана за одбрану од поплава за воде II реда на територији општине Рача за 2024. годину;**

**Председник Скупштине, Ненад Савковић:** Комисија за статутарна питања, организацију и нормативна акта, Савет за буџет и финансије, Савет за привреду и пољопривреду, као и Савет за урбанизам, стамбено-комуналне делатности и заштиту животне средине Скупштине oпштине Рача разматрали су и усвојили овај предлог. Известилац Драгана Прокић.

**Драгана Прокић, Известилац:** Добар дан поштовани одборници. Општинско веће, општине Рача је усвојилопредлог Оперативног плана за одбрану од поплава на територији општине Рача за воде II реда за 2024. годину и својим захтевом број: 325-4/2024-II-01 од 29. марта упутило је Јавном предузећу „Србија-воде“, Водопривредном Центру“Морава“ Ниш у складу са чланом 55. став 5. Закона о водама захтев за давање мишљења на предлог Локалног Оперативног плана. Надлежно Водопривредно предузеће у складу са Законом односно Водопривредни Центар „Морава“ Ниш дало мишљење о упуству доношења овог Плана. Мишљење заведено под редним бројем: 4013/1 од 18. априла 2024 од надлежног Водопривредног предузећа. И давањем овог Мишљења стекли су се услови да се предлог Локалног Оперативног плана разматра на седници Скупштине општине Рача. Уколико има неких питања додатних изволите. План је обиман, не ширимо тему, ако се исчита лепо имате неке примедбе, сугестије, нешто, изволите.

**Председник Скупштине, Ненад Савковић:** Да ли неко жели реч? Отварамо расправу по овој тачки дневног реда. Нема дискутаната. Стављам на гласање, ко је за овај предлог, против,уздржаних нема.

**Председник Скупштине, Ненад Савковић:** Констатујем да је предлог усвојен са 21. гласом „ЗА“, није било „против“ и није било „уздржаних.

**ТАЧКА** **6: Разматрање предлога Одлуке о усвајању предлога Извештаја о раду Штаба за ванредне ситуације општине Рача за период 01.01.-31.12.2023. године;**

**Председник Скупштине, Ненад Савковић:** У обавези смо да усвојимо Извештај Штаба за ванредне ситуације и дешавања која су била у претходном периоду, прошле године и добили сте у га материјалу. Отварам дискусију по овој тачки дневног реда. Да ли неко жели реч?

**Председник Скупштине, Ненад Савковић:** Комисија за статутарна питања, организацију и нормативна акта Скупштине Општине Рача разматрала је и усвојила овај предлог.

**Председник Скупштине, Ненад Савковић:** Уколико не, стављам на гласање. Ко је за, против, уздржаних нема.

**Председник Скупштине, Ненад Савковић:** Констатујем да је предлог усвојен са 21. гласом „ЗА“, није било „против“ и није било „уздржаних.

**ТАЧКА 7: Разматрање предлога Локалног плана запошљавања општине Рача за период од 2024. до 2026. године;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије Скупштине општине Рача разматрали су и усвојили овај предлог. Видели сте у материјалу, образлаже Драгана Антонијевић, уколико има неких питања.

**Драгана Антонијевић, известилац:** Радна група за припрему нацрта Локалног акционог плана запошљавања општине Рача за период 2024-2026. је израдила нацрт документа и предала Локалном савету за запошљавање на сагласност дана 15.04.2024.године. Локални савет за запошљавање је дао сагласност на нацрт Плана. Одлуком бр.021-103/2024-II-02 и број:021-120/2024-II-02 је исту проследила Општинском већу на даљу надлежност. Општинско веће је Одлуком број: 021-123/2024-II-01 потврдило предлог Плана. Локални план се доноси на две године. Мере активне политике запошљавања предвиђене овим Планом односе се на јавне радове на којима се ангажују особе са инвалидитетом. На годишњем нивоу планирани износ за јавне радове износи 800.473,63 динара од чега је учешће општине Рача 420.473,60 и учешће Републичког буџета преко Националне службе за запошљавање 380.000,00 динара. И као друга мера субвенције за самозапошљавање где ће бити дате субвенције за три лица од којих је једно лице особа са инвалидитетом. На годишњем нивоу планирани износ 930.000,00 динара од чега 530.000,00 из буџета општине Рача и 400.000,00 из Републичког буџета преко Националне службе за запошљавање. Још да кажем да је за Јавне радове на којима се ангажују особе са инвалидитетом планирано запошљавање 4 лица на 4 месеца. Исте мере су предвиђене и за 2025 и 2026.годину. Хвала.

**Председник Скупштине, Ненад Савковић:** Хвала. Отварам дискусију по овој тачки дневног реда. Да ли има дискутаната? Нема. Стављам на гласање овај предлог. Ко је за, против, уздржаних нема.

**Председник Скупштине, Ненад Савковић:** Констатујем да је овај предлог усвојен са 21. гласом „ЗА“, није било „против“ и није било „уздржаних.

**ТАЧКА 8: Разно.**

**Председник Скупштине, Ненад Савковић:** Констатујем да је одборник, Иван Станојевић присутан седници и да ће узети озбиљно учешће у раду. Замолио бих Вас да за следећу седницу будете сви присутни, зато што ћемо радити тестирање те ново инсталиране опреме и успоставити систем на начин како би требале скупштине да се одвијају у наредном периоду, односно да можете да говорите са места и да успоставимо гласање електронско, све оно што смо радили у претходном периоду да крене да функционише. Јесте,да не бројимо.

**Председник Скупштине, Ненад Савковић:** Уколико нема дискутаната затварам 6. седницу Скупштине општине Рача у 10:35 h.

**СКУПШТИНА ОПШТИНЕ РАЧА**

**ПРЕДСЕДНИК**

**Број: 06-52/2024-I-01 СКУПШТИНЕ ОПШТИНЕ РАЧА**

**Дана, 09.05.2024.године Ненад Савковић**

Записничар,

В.Матијашевић